ΑΠΟΦΑΣΗ ΤΗΣ ΕΠΙΤΡΟΠΗΣ της 2ας Οκτωβρίου 1996 όσον αφορά την τροποποίηση των αποφάσεων 93/24/ΕΟΚ και 93/224/ΕΟΚ καθώς και πρόσθετες εγγυήσεις σχετικά με τη νόσο των χοίρων του Aujeszky που προορίζονται για περιφέρειες που είναι απαλλαγμένες από τη νόσο στην Αυστρία (Κείμενο που παρουσιάζει ενδιαφέρον για τον ΕΟΧ) (96/590/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 64/432/ΕΟΚ του Συμβουλίου, της 26ης Ιουνίου 1964, όσον αφορά τα υγειονομικά προβλήματα ζώων που επηρεάζουν το διακοινοτικό εμπόριο βοοειδών και χοίρων (1), όπως τροποποιήθηκε τελευταία από την οδηγία 95/25/ΕΚ (2), και ιδίως το άρθρο 9 παράγραφος 3 και το άρθρο 10 παράγραφος 2,

Εκτιμώντας:

ότι η Αυστρία θεωρεί ότι μέρος του εδάφους της είναι απαλλαγμένο από τη νόσο Aujeszky και έχει υποβάλει δικαιολογητικά έγγραφα στην Επιτροπή βάσει του άρθρου 10 της οδηγίας 64/432/ΕΟΚ 7

ότι έχει αναληφθεί πρόγραμμα εξάλειψης της νόσου Aujeszky στις εν λόγω περιφέρειες 7

ότι η απόφαση 93/244/ΕΟΚ της Επιτροπής (3), όπως τροποποιήθηκε τελευταία από την απόφαση 96/190/ΕΚ (4), θεσπίζει πρόσθετες εγγυήσεις όσον αφορά τη νόσο των χοίρων Aujeszky που προορίζονται για ορισμένα τμήματα του εδάφους της Κοινότητας στα οποία έχει εγκριθεί ένα πρόγραμμα εξάλειψης της νόσου, και προσδιορίζει τις περιφέρειες αυτές στο παράρτημα Ι 7

ότι το πρόγραμμα θεωρείται ότι ήταν επιτυχές για την εξάλειψη της νόσου αυτής από τη Βιέννη, Άνω Αυστρία, Salzburg, Τυρόλο, Voralberg, Styria, Darinthia, Burgenland και Κάτω Αυστρία, νοτίως του Δούναβη στην Αυστρία 7 ότι είναι ως εκ τούτου σκόπιμο να διαγραφούν οι περιφέρειες αυτές από τον κατάλογο των περιφερειών του παραρτήματος Ι της απόφασης 93/244/ΕΟΚ 7

ότι οι αρχές της Αυστρίας εφαρμόζουν εθνικούς κανόνες διακίνησης χοίρων τουλάχιστον ισοδύναμους με εκείνους που προβλέπονται από την παρούσα απόφαση 7

ότι οι πρόσθετες αυτές εγγυήσεις δεν πρέπει να ζητηθούν από κράτη μέλη ή περιφέρειες κρατών μελών οι οποίες θεωρούνται ως απαλλαγμένες από τη νόσο Aujeszky 7

ότι η απόφαση 93/24/ΕΟΚ της Επιτροπής (5), όπως τροποποιήθηκε τελευταία από την απόφαση 96/190/ΕΚ, θεσπίζει πρόσθετες εγγυήσεις σχετικά με τη νόσο των χοίρων Aujeszky που προορίζονται για κράτη μέλη ή περιφέρειες που είναι απαλλαγμένες από τη νόσο και προσδιορίζει τις περιφέρειες αυτές στο παράρτημα Ι 7

ότι τα τμήματα αυτά της Αυστρίας που είναι απαλλαγμένα από τη νόσο θα πρέπει να προστεθούν στο παράρτημα Ι της απόφασης 93/24/ΕΟΚ 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Στο παράρτημα Ι της απόφασης 93/244/ΕΟΚ:

οι λέξεις: «Αυστρία: όλες οι περιφέρειες» αντικαθίστανται από τις λέξεις «Αυστρία: Κάτω Αυστρία, βορείως του Δούναβη».

2. Τα ακόλουθα προστίθενται στο παράρτημα Ι της απόφασης 93/24/ΕΟΚ:

«Αυστρία: Βιέννη, Άνω Αυστρία, Salzburg, Τυρόλο, Voralberg, Styria, Darinthia, Burgenland και Κάτω Αυστρία, νοτίως του Δούναβη».

Άρθρο 2

Η παρούσα απόφαση εφαρμόζεται από τις 15 Οκτωβρίου 1996.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 2 Οκτωβρίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. 121 της 29. 7. 1964, σ. 1977/64.

(2) ΕΕ αριθ. L 243 της 11. 10. 1995, σ. 16.

(3) ΕΕ αριθ. L 111 της 5. 5. 1993, σ. 21.

(4) ΕΕ αριθ. L 60 της 9. 3. 1996, σ. 29.

(5) ΕΕ αριθ. L 16 της 25. 1. 1993, σ. 18.